
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της απόφασης Πρωθυπουργού ΐ 122/3.1.1989 


«Καθορισμός αρμοδιοτήτων του Αναπληρωτή Υπουργού Περι¬ 
βάλλοντος, Χωροταξίας και Δημοσίων Έργων Μανώλη Παπα¬ 
στεφανάκι» .. 1 

Ανασυγκρότηση Υπηρεσιακού Συμβουλίου μονίμων υπαλλήλων του 
Μετοχικού Ταμείου Αεροπορίας . 2 

Απαλλαγή από την υποχρέωση προσκόμισης αποδεικτικού ενημερό¬ 
τητας της Εταιρείας ΑΒΕΕ ΒΙΟΝΥΛ. 3 

Ποσοστά και τιμή βιομηχανικής σταφίδας εσοδείας 1988 . 4 

Κήρυξη εκτελεστής της 5/88 απόφασης του ΔΔΔΔ Πειραιώς που 
αφορά τους όρους αμοιβής και εργασίας του προσωπικού παιδι¬ 
κών και βρεφονηπιακών σταθμών Δημοσίου. 5 


Αριθ. Υ 161 (1) 

Τροποποίηση της απόφασης Πρωθυπουργού Υ 122/3.1.1989 «Καθο¬ 
ρισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανώλη Παπαστεφανάκι». 

Ο ΠΡΩΘΥΠΟΥΡΓΟΣ 

Έχοντας υπόψη τις διατάξεις: 

1. Του άρθρου 81 παρ. 1 εδ. 2 του Συντάγματος. 

2. Των άρθρων 16 παρ. 3, 22 παρ. 3, 23, 24 παρ. 1 και 2 και 27 
παρ. 1 του Ν. 1558/1985 «Κυβέρνηση και Κυβερνητικά Όργανα» 
(ΦΕΚ 137). 

3. Τη Υ 1291/1987 απόφασης του Πρωθυπουργού «Σύσταση θέσης 
Αναπληρωτή Υπουργού στα Υπουργεία Εξωτερικών, Εθνικής Άμυνας, 
Περιβάλλοντος Χωροταξίας και Δημοσίων Έργων, Μεταφορών και 
Επικοινωνιών και Υφυπουργού στο Υπουργείο Εθνικής Οικονομίας» 
(ΦΕΚ Β 526). 


Τροποποίηση κοινής απόφασης μόνο για την παράταση προθεσμίας 
εξοφλήσεως ληξιπροθέσμων δόσεων δανείων αυτοστέγασης των 
στεγαστικών προγραμμάτων Υπουργείου Υγείας, Πρόνοιας και 


Κοινωνικών Ασφαλίσεων ... 6 

Τροποποίηση της παραγράφου 10 του άρθρου 3 του ΑΝ 2276/40 
«περί συστάσεως Ταμείου Προνοίας και Επικουρικής Ασφάλισης 
Προσωπικού Ιπποδρομιών . 7 

Τροποποίηση της 74840/8.7.88 απόφασης του Υπουργού Δικαιο¬ 
σύνης «Σύσταση Υπηρεσιακών Συμβουλίων υπαλλήλων Υπουρ¬ 
γείου Δικαιοσύνης». 8 

Τοποθετήσεις σε τμήματα Συμβούλων και Παρέδρων του Συμβου¬ 
λίου της Επικράτειας. 9 

Αντικατάσταση μέλους Εκτελεστικής Επιτροπής Ιδρύματος «Αναρ- 
γύρειος και Κοργιαλένειος Σχολή Σπετσών.10 

Τροποποίηση και συμπλήρωση διατάξεων Κανονισμού Διαιτησίας 
Ποδοσφαίρου .11 

Διορισμός δύο (2) Μονομελών Δικαιοδοτικών Οργάνων - Αθλητι¬ 
κών Δικαστών που εδρεύουν στην Ε.Π.Ο.'.12 

Τροποποίηση και συμπλήρωση διατάξεων Κανονισμού Αγώνων 
Ποδοσφαίρου (Κ.Α.Π.).13 

Ανάθεση στις Τράπεζες της μεταφοράς των αγαθών που προορίζο¬ 
νται για εφόδια πλοίων, αεροσκαφών κ.λπ.14 

Πρόσληψη προσωπικού με Σχέση Εργασίας Ιδιωτικού Δικαίου ορι¬ 
σμένου χρόνου στο Επιμελητήριο Πιερίας.15 

Πρόσληψη εισπράκτορα με σχέση εργασίας ιδιωτικού δικαίου ορι¬ 
σμένου χρόνου στο Επιμελητήριο Αργολίδας.16 

Καθορισμός τιμολογίου νέας γραμμής Εσωτερικού.17 


4. Του Π.Δ. 51/1988 «Οργανισμός Υπουργείου Περιβάλλοντος, 
Χωροταξίας και Δημοσίων Έργων» (ΦΕΚ 19). 

5..Του Π.Δ. 910/1977 «Περί Οργανισμού του Υπουργείου Δημο¬ 
σίων Έργων» (ΦΕΚ 305) κατά το μέρος που ισχύει μετά την έκδοση 
του προηγούμενου διατάγματος. 

6. Του Π.Δ. 397/1987 «Διορισμός Υπουργών και Υφυπουργών 
(ΦΕΚ 176) με το οποίο διορίστηκε Αναπληρωτής Υπουργός Περιβάλ¬ 
λοντος, Χωροταξίας και Δημοσίων Έργων ο Μανώλης Παπαστεφανά- 
κις, αποφασίζουμε: 

Άρθρο Μόνο 

1. Η περίπτωση ζ της παραγράφου 1 του άρθρου 1 της Υ 122 της 
3ης Ιανουάριου 1989 απόφασης του Πρωθυπουργού «Καθορισμός αρ¬ 
μοδιοτήτων του Αναπληρωτή Υπουργού Περιβάλλοντος, Χωροταξίας 
και Δημοσίων Έργων Μανώλη Παπαστεφανάκι» (ΦΕΚ Β’ 86) αντικα¬ 
θίσταται ως εξής: 

«ζ. Διεύθυνση Διοικητικού (άρθρο 10) για ό,τι αφορά την υπηρεσιακή 
κατάσταση του προσωπικού της και του προσωπικού των υπηρεσιών 
που υπάγονται σ’ αυτόν, καθώς και τη σύσταση και συγκρότηση του 
υπηρεσιακού συμβουλίου του Υπουργείου». 

2. Στη παράγραφο 1 του άρθρου 1 της παραπάνω απόφασης προστί¬ 
θεται περίπτωση ιγ ως εξής: 

«ιγ. Διευθύνσεως Οικισμού από τις περιφερειακές υπηρεσίες διανο- 
μαρχιακού επιπέδου (άρθρο 89 του Π.Δ. 910/1977 «Περί Οργανισμού 
του Υπουργείου Δημοσίων Έργων)». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Φεβρουάριου 1989 
Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Αρίθ. Φ. 476/1782/23.2.89 (2) 

Ανασυγκρότηση Υπηρεσιακού Συμβουλίου μονίμων υπαλλήλων του 

Μετοχικού Ταμείου Αεροπορίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των παραγράφων 7 και 8 του άρθρου 14 του Ν. 
1586/86. 

β. Τις διατάξεις του άρθρου 8 του ΠΔ 611/77 (Υ.Κ.). 

γ. Την αριθμ. ΑΠ.ΔΙΔΑΔ/Φ.80/89/785/12.1.89 (ΦΕΚ 21/ 
17.1.89/Β) απόφαση Υπουργού Προεδρίας της Κυβέρνησης. 

δ. Την αρίθμ. Φ.670/95/Γ/2233/20.12.88 Κοινή Απόφαση του 
Πρωθυπουργού και Υπουργού Εθνικής Άμυνας «Περί ανάθεσης αρμο¬ 
διοτήτων ΥΕΘΑ στον ΥΦΕΘΑ Ορ. Παπαστρατή (ΦΕΚ 905/ 
20.12.88/Β), αποφασίζουμε: 

Ανασυγκροτούμε το Υπηρεσιακό Συμβούλιο Μόνιμων Υπαλλήλων 
Μετοχικού Ταμείου Αεροπορίας (κοινή απόφαση των Υπουργών Προε¬ 
δρίας και Εθνικής Άμυνας με αριθμ. Φ. 160/050/ΑΔ. 264279/ 
Σ.3434/23.6.82 (ΦΕΚ Β' 442/24.6.82) και ορίζουμε τα μέλη του 
ως εξής: 

α. Από το Διευθυντή Συντονιστή του ΜΤΑ ή Πρόεδρο του Διοικητι¬ 
κού Συμβουλίου ή άλλο ανώτατο όργανο διοικήσεως του ΜΤΑ, ως Πρό¬ 
εδρο, με αντίστοιχο αναπληρωτή. 

β. Από δύο (2) μόνιμους υπάλληλους με βαθμό Α' (ένας του ΜΤΑ και 
ένας από Δημόσια Υπηρεσία) ως μέλη, με' ατίστοιχους (αναπληρωτές 
τους. 

γ. Από δυό αιρετούς εκπρόσωπους των υπαλλήλων, με τους αναπλη¬ 
ρωτές τους. 

Γραμματέας του Συμβουλίου ορίζεται υπάλληλος του ΜΤΑ με βαθμό 
τουλάχιστον Β'. 

Οι υποθέσεις που εκκρεμούν στο υφιστάμενο υπηρεσιακό συμβούλιο 
και για τις οποίες δεν έχει ληφθεί απόφαση, κρίνονται από το υπηρε¬ 
σιακό συμβούλιο, "που συνίσταται με την απόφαση αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Φεβρουάριου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΕΘΝΙΚΗΣ ΑΜΥΝΑΣ 

ΑΓΑΜ. ΚΟΥΤΣΟΓΙΩΡΓΑΣ ΟΡΕΣΤΗΣ ΠΑΠΑΣΤΡΑΤΗΣ 

-♦- 

Αριθ. 2009939/1048/0016 (3) 

Απαλλαγή από την υποχρέωση προσκόμισης αποδεικτικού ενημερότη¬ 
τας της Εταιρείας ΑΒΕΕ ΒΙΟΝΥΛ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 9 και 10 του Ν. 2097/1952 «περί ρυθ- 
μίσεως ειδικών τινών περιπτώσεων εφαρμογής του Νόμου περί εισπρά- 
ξεως Δημοσίων Εσόδων και άλλων τινών διατάξεων». 

2. Την απόφασή μας 247793/1956 «περί αποδεικτικού ενημερότη¬ 
τας των προς το Δημόσιο Χρεών», όπως τροποποιήθηκε και συμπληρώ¬ 
θηκε μεταγενέστερα. 

3. Το γεγονός ότι η Εταιρεία «ΑΒΕΕ ΒΙΟΝΥΛ» έχει τεθεί υπό ειδική 
εκκαθάριση, σύμφωνα με τις διατάξεις του άρθρου 9 του Ν. 1386/ 
1983. 

4. Το από 25.1.89 αίτημα του εκκαθαριστή της παραπάνω εται¬ 
ρείας για απαλλαγή της από την υποχρέωση προσκόμισης αποδεικτικού 
ενημερότητοις για τα χρέη της προς το Δημόσιο, προς διευκόλυνση του 
έργου της εκκαθάρισης, αποφασίζουμε: 

Απαλλάσσουμε μέχρι 31 Μαρτίου 1989 την υπό ειδική εκκαθάριση 
εταιρεία «ΑΒΕΕ ΒΙΟΝΥΛ» από την υποχρέωση προσκόμισης αποδει¬ 
κτικού ενημερότητας για τα χρέη της προς το Δημόσιο, όπου αυτό απαι¬ 
τείται. 

Η απόφαση οιυτή να δημοσιευθεί στην Εφημερίδα της Κυβερνήσεως. 

Αθήνα, 15 Φεβρουάριου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ - 


Αριθ. 277254 (4) 

Ποσοστά και τιμή βιομηχανικής σταφίδας εσοδείας 1988. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τον Κ.Ν. 2490/55 «περί Κορινθιακής σταφίδας και ΑΣΟ Διατά¬ 
ξεων». 

2. Τις δ/ξεις του άρθρου 4 του Ν. 533/77 «περί μέτρων προστασίας 
και ενισχύαεως της εξαγωγής της Κορινθιακής σταφίδας και ρύθμισης 
συναφών θεμάτων». 

3. Τον Καν. (ΕΟΚ) 1277/84 του Συμβουλίου «για τον καθορισμό 
των γενικών κανόνων του καθεστώτος ενίσχυσης στην παραγωγή στον 
τομέα των μεταποιημένων οπωροκηπευτικών». 

4. Την απόφαση 19546/3691/29.9.86 των Υπουργών Οικονομι¬ 
κών και Εμπορίου «περί της τιμής του σταφιδόκαρπου Α.Σ.Ο. που προ¬ 
ορίζεται για οινοπνευματοποίηση». 

5. Το 19349/5103/27.10.1988 «έγγραφο του Υπ. Οικονομι¬ 
κών. 

6. Την 344172/86 κοινή απόφαση του Πρωθυπουργού και του 
Υπουργού Γεωργίας για ανάθεση αρμοδιοτήτων στον Υφυπουργό Γε¬ 
ωργίας Δημ. Πιτσιώρη, αποφασίζουμε: 

1. Τα ποσοστά και η τιμή της βιομηχανικής σταφίδας (ποιοτική δια¬ 
λογή και απορρίμματα επεξεργασίας της Κορινθιακής σταφίδας), που 
παραδίνεται υποχρεωτικά στον ΑΣΟ για να τη διαχειριστεί για δικό του 
λογαριασμό, καθορίζονται όπως στο συνημμένο πίνακα. 

2. Η βιομηχανική σταφίδα πρέπει να είναι καλά αποξηραμένη (υγρα¬ 
σία μέχρι 16%) και απαλλαγμένη από κότσαλα και ξένες προς τις στα¬ 
φίδες ύλες, ή δε τιμή της αντιστοιχεί σε προϊόν περιεκτικότητας σε ζά¬ 
χαρα 62%, (ιμβερτοσάκχαρο). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Φεβρουάριου 1989 

Ο ΥΦΥΠΟΥΡΓΟΣ 

ΔΗΜ. ΠΙΤΣΙΩΡΗΣ 


ΠΙΝΑΚΑΣ 

Ποσοστά και Τιμή Βιομηχανικής σταφίδας 
ΚΑΤΗΓΟΡΙΑ 


Ποιοτική διαλογή Απορρίμματα επεξεργασίας 
ποσοστό 8% 


Προέλευση σταφίδας 



Ποσοστό % 

Τιμή 

Αρχ./κιλό 

Επί 

αγοραζ. 

Επί Τιμή 

επεξεργασμ. Δρχ./κιλό 

1. Αιγιαλείας 

5 

18 

• 15 

17,647 

18 

2. Κορινθίας , 

5,2 

18 

15 

17,647 

18 

3. Πατρών - Ιονίων Νή¬ 
σων - Ηλείας - Τριφυ- 
λίας - Πυλίας 

5,2 

18 

15 

17,647 

18 

4. Λοιπής Μεσσηνίας 

5,6 

18 

15 

17,647 

18 


- 4 - 

Αριθ, 11234 (5) 

Κήρυξη εκτελεστής της 5/88 απόφασης του ΔΔΔΔ Πειραιώς που 
αφορά τους όρους αμοιβής και εργασίας του προσωπικού παιδικών 
και βρεφονηπιακών σταθμών Δημοσίου. 

Ο ΥΠΟΥΡΓΟΣ ΕΡΓΑΣΙΑΣ 


Έχοντας υπόψη: 

1. Τις διατάξεις της παρ. 1 του άρθρου 20 του Ν. 3239/55, όπως 
αυτές τροποποιήθηκαν με τα Ν.Δ. 3755/57 και 1198/72. 

2. Την 98130/21.11.88 απόφαση Πρωθυπουργού και Υπουργού 
Εργασίας Περί ανάθεσης αρμοδιοτήτων Υπουργού Εργασίας στον Υφυ¬ 
πουργό Εργασίας, αποφασίζουμε: 

Κηρύσσουμε εκτελεστή την 5/88 απόφαση του ΔΔΔΔ Πειραιώς που 
εκδόθηκε για να επιλύσει τη συλλογική διαφορά εργασίας που δημιουρ- 
γήθηκε ανάμεσα στα Υπουργεία Οικονομικών και Υγείας Πρόνοιας και 

Κοινωνικών Ασφαλίσεων αφενός και στον Πανελλήνιο Σύνδεσμο Ιδιωτι¬ 
κού βοηθητικού προσωπικού παιδικών σταθμών αφετέρου, με την οποία 
επικυρώνεται η 2/88 απόφαση του ΠΔΔΔ Πειραιά που αφορά τους 
όρους αμοιβής και εργασίας του προσωπικού παιδικών και βρεφονηπια¬ 
κών σταθμών του Δημοσίου και της οποίας το διατακτικό έχει ως εξής: 

1. Στις διατάξεις της αποφάσεως αυτής υπάγεται το με σχέση εργα¬ 
σίας ιδιωτικού δικαίου προσωπικό εθνικών παιδικών σταθμών, αγροτι¬ 
κών Παιδικών σταθμών της χώρας, αρμοδιότητας του Υπουργείου 
Υγείας, Πρόνοιας και Κοινωνικών Ασφαλίσεων, που εργάζονται σαν 
μάγειροι - μαγείρισσες και βοηθητικό προσωπικό (υπηρέτες-τριες καθα- 
ριστές-τριες). 

2. Οι αποδοχές που βάσει των προϊσχυουσών ρυμίσεων λαμβάνονταν 
υπόψη για τον υπολογισμό των προσαυξήσεων λόγω ΑΤΑ, όπως αυτές 
έχουν διαμορφωθεί την 31.12.87 προσαυξάνονται: 

α) Με το διορθωτικό ποσοστό ΑΤΑ 4,3% που καθορίστηκε με την Α 
442/Α/19/8.2.88 Απόφαση Υπουργού Εθνικής Οικονομίας, 
β) Με πρόσθετη αύξηση εκ ποσοστού 1,2% 

3. Οι παραπάνω αποδοχές, όπως διαμορφώνονται με τον υπολογι¬ 
σμό της πρόσθετης αύξησης (1,2%) καθώς και του διορθωτικού ποσο¬ 
στού ΑΤΑ (4,3%). 

α) προσαυξάνονται με την ΑΤΑ του πρώτου τετραμήνου 1988. που 
καθορίστηκε με την Α 443/Α.20/8.1.88 απόφαση του Υπουργού 
Εθνικής Οικονομίας. 

β) Όπως διαμορφώνονται την 30.4.88, θα αναπροσαρμοσθούν από 
1.5.88 με το διορθωτικό ποσοστό της ΑΤΑ του τετραμήνου Ιανουάριου 
- Απριλίου και το ποσοστό της ΑΤΑ του δευτέρου τετραμήνου Μαΐου - 
Αυγούστου 1988, όπως ορίζει η απόφαση Α 9564/Δ 503/6.5.88 
Υπουργού Εθν. Οικονομίας. 

γ) Όπως θα διαμορφωθούν την 31.8.88 θα αναπροσαρμοσθούν από 
1.9.88, σύμφωνα με την απόφαση του Υπουργού ΕΘν. Οικονομίας, με 
την οποία θα καθορίζεται το ποσοστό της ΑΤΑ για το τελευταίο τετρά¬ 
μηνο του έτους 1988.. 

4. Οι αποδοχές των εργαζομένων που αφορά η παρούσα που θα δια¬ 
μορφωθούν μετά τον υπολογισμό της ΑΤΑ από 1.9.68 θα αναπροσαρ¬ 
μόζεται σύμφωνα με τις αποφάσεις του Υπουργού Εθνικής Οικονομίας 
με τις οποίες.θα καθορίζεται εφεξής το ποσοστό της ΑΤΑ για τα παρα¬ 
πέρα τετράμηνα. 

5. Για την χορήγηση της αναπροσαρμογής των αποδοχών λόγω 
ΑΤΑ, που προβλέπονται από την απόφαση αυτή, λαμβάνονται υπόψη τα 
κλιμάκια αποδοχών που καθορίζονται από την 119595/3511/ 
18.12.87 απόφαση Υπουργών Εθν. Οικονομίας και Οικονομικών. 

6. Χορηγείται επίδομα γάμου με τις προϋποθέσεις που προβλέπονται 
από τις 10/76, 9/78,100/79 αποφάσεις ΔΔΔΔ Αθηνών και το άρθρο 
5 της Εθνικής Γενικής Συλλογικής Σύμβασης Εργασίας της 14.2.84, 
όπως έχει τούτο ρυθμιστεί με τις διατάξεις του Ν. 1414/84. 

Σε όσες έγγαμες εργαζόμενες γυναίκες δεν καταβάλλεται επίδομα 
γάμου, με βάση τις παραπάνω διατάξεις χορηγείται επίδομα γάμου επί 
του βασικού μισθού σε ποσοστό 5% και από 1.1.89 σε ποσοστό 10% 
συνολικά. 

7. Όσες διατάξεις της αριθμ. 27/87 απόφασης του ΔΔΔΔ Αθηνών 
δεν έχουν τροποποιηθεί, εξακολουθούν να ισχύουν. 

8. Η ισχύς της απόφασης αυτής αρχίζει από 2.3.88. 

Η απόφαση αυτή να δημοσιευθεί στην Εφημερίδα τητ: Κυβερνήσεως. 

Αθήνα, 23 Φεβρουάριου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 

-♦- . ... 

Αριθ. Γ5δ/οικ. 418 (6) 

Τροποποίηση κοινής απόφασης μόνο για την παράταση προθεσμίας εξο- 
φλήσεως ληξιπροθέσμων δόσεων δανείων αυτοστέγασης των στεγα¬ 
στικών προγραμμάτων Υπουργείου Υγείας, Πρόνοιας και Κοινωνι¬ 
κών Ασφαλίσεων. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ, 
ΟΙΚΟΝΟΜΙΚΩΝ 

ΚΑΙ Ο ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Των Β.Δ. 330/60, 775/64 και 460/65. 
β) Των Ν.Δ. 1138/72 (αριθ. 8 παρ. 4) 


γ) Του Π.Δ. 432/75 

δ) Των Ν. 289/76 και 397/76 

ε) Του Π.Δ. 544/77 

στ) Την Γ5δ/οικ. 2605/23.9.87 κοινή Υπουργική Απόφαση Φ. 
577 Β-/4.11.87. 

ζ) Την Γ5δ/οικ.894/22.3.88 κοινή Υπουργική Απόφαση «περί τρο¬ 
ποποίησης κοινής Υπουργικής Απόφασης για την παράταση προθε¬ 
σμίας εξοφλήσεως ληξιπροθέσμων δόσεων δανείων». 

η) Την αριθ. 904/30.11.1988 κοινή απόφαση του Πρωθυπουργού 
και του Υπουργού Υγείας, Πρόνοιας και Κοινωνικών Ασφαλίσεων, (ανα¬ 
φορικά με την ανάθεση αρμοδιοτήτων στους Υφυπουργούς Υγείας, 
Πρόνοιας και Κοινωνικών Ασφαλίσεων (ΦΕΚ 863/30.11.68 τ.Β'). 

2. Το γεγονός ότι ο χρόνος που παρασχέθηκε στους ενδιαφερομένους 
για την πληρωμή των ληξιπροθέσμων δόσεων δεν ήτο επαρκής για την 
επίτευξη του σκοπού της απόφασης, δηλαδή της παροχής διευκολύν¬ 
σεων σ’ αυτούς, αποφασίζουμε: 

1. Παρατείνουμε την προθεσμία που ορίζεται από την παρ. 1 των 
σχετικών (στ) και (ζ), κοινών Υπουργικών Αποφάσεων, για χρονικό 
διάστημα τριών (3) μηνών από την ημερομηνία δημοσίευσης της πα¬ 
ρούσας στην Εφημερίδα της Κυβέρνησης. 

2. Κατά τα λοιπά εξακολουθεί να ισχύει η πιο πάνω τροποποιούμενη 
απόφαση. 

3. Η απόφασή αυτή να κυρωθεί με νόμο και να δημοσιευθεί στην 
Εφημερίδα της Κυβερνήσεως. 

Αθήνα, 20 Φεβρουάριου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Π. ΡΟΥΜΕΛΙΩΤΗΣ Δ. ΤΣΟΒΟΛΑΣ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 

ΧΡ. ΟΙΚΟΝΟΜΟΥ 

Αριθ. 103/3/415 * · (7) 

Τροποποίηση της παραγράφου 10 του άρθρου .3 του ΑΝ. 2276/40 
- «περί συστάσεως Ταμείου Προνοίας και Επικουρικής Ασφάλισης 
Προσωπικού Ιπποδρομιών. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 1 και 5 του ΑΝ 2276/40 

2. Τις διατάξεις του άρθρου 1 του Ν.Δ/τος 2520/53 

3. Τις διατάξεις του Π.Δ/τος 105/88 (ΦΕΚ 46/Α/15.3.88) 
«Οργανισμός της Γεν. Γραμ. Κοινών. Ασφαλίσεων του Υπουργείου 

Υγείας, Πρόνοιας και Κοινωνικών Ασφαλίσεων». 

4. Τη γνώμη του ΔΣ του Ταμείου Προνοίας και Επικουρικής Ασφά¬ 
λισης Προσωπικού Ιπποδρομιών που διατυπώθηκε κατά τις συνεδριά¬ 
σεις του αριθμ. 2270/29.11.1988 και 2282/14.2.89. 

5. Τη γνωμοδότηση του Συμβουλίου Κοινών. Ασφαλείας που διατυ¬ 
πώθηκε στην συνεδρίαση του αριθμ. 38/22.2.89 της ΚΕ' περιόδου, 
την αρ. 904/88 κοινή απόφαση του Πρωθυπουργού και του Υπουργού 
Υγείας, Πρόνοιας και Κοιν. Ασφαλίσεων, αποφασίζουμε: 

Η παράγραφος 10 του άρθρου 3 του Α.Ν. 2276/1940 όπως τροπο¬ 
ποιήθηκε με την ΑΥΚΑ 418/35/84 (ΦΕΚ 313Β'/84), αντικαθίστα¬ 
ται ως εξής: 

«Τα από τους αναβάτες και μαθητευόμενούς καταβαλλόμενα ασφά¬ 
λιστρα που δεν μπορεί να είναι κατώτερα του ποσοστού 10% στις αμοι¬ 
βές τους, με ισόποση καταβολή από τον ιδιοκτήτη του ίππου που ιππεύ¬ 
ουν. 

Από τα πιο πάνω συνολικά ασφάλιστρα, 16 ποσοστιαίες μονάδες δια¬ 
τίθενται για την ασφάλιση των αναβατών και μαθητευομένων κατά του 
ατυχήματος και 4 ποσοστιαίες μονάδες για την ασφάλισή τους κατά της 
ασθένειας». 

Η απόφαση αυτή της οποίας η ισχύς αρχίζει από 1 Μαρτίου 1989, να δη- 
μοσιευθεί στην Εφημερίδα της Κυβερνήσεως. 


Αθήνα, 23 Φεβρουάριου 1989 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 14017 ( 8 ) 

Τροποποίηση της 74840/8.7.88 απόφασης του Υπουργού Δικαιοσύ- 
, νης «Σύσταση Υπηρεσιακών Συμβουλίων υπαλλήλων Υπουργείου 
Δικαιοσύνης». 

Ο ΥΠΟΥΡΓΟΣ ΔΙΚΑΙΟΣΥΝΗΣ 


Έχοντας' υπόψη: 

1. Τις διατάξεις: 

α) τού άρθρου 4 παρ. 1 του άρθρου 5 παρ. 1, 3, 4, 5 και 6 του Π.Δ. 
611/1977 «Υπαλληλικός Κώδικας», 

β) του-άρθρου 14 του Ν. 1586/86 «Βαθμολογική διάρθρωση των 
θέσεων του Δημοσίου, Ν.Π.Δ.Δ. και των Ο.Τ.Α. και άλλες διατάξεις», 
όπως συμπληρώθηκαν και αντικαταστάθηκαν με τις διατάξεις του άρ¬ 
θρου 23 παρ. 18 του Ν. 1735/1987 «Προσλήψεις στο δημόσιο το¬ 
μέα...» και 

2. Την 74840/8.7.88 απόφασή μας «Σύσταση και συγκρότηση 
Υπηρεσιακών Συμβουλίων υπαλλήλων Υπουργείου Δικαιοσύνης» 
(ΦΕΚ 504/Β/19.7.1988, αποφασίζουμε: 

Τροποποιούμε την παραπάνω απόφασή μας 74840/8.7.88, στο ση¬ 
μείο που αφορά τη σύσταση του Υπηρεσιακού Συμβουλίου υπαλλήλων 
Καταστημάτων Κράτησης, Σωφρονιστικών και Θεραπευτικών Κατα¬ 
στημάτων και Κ.Α.Υ.Φ., το οποίο στο εξής θ’ αποτελείται από τρεις (3) 
μονίμους υπαλλήλους με βαθμό Α’ των καταστημάτων Κράτησης Σω¬ 
φρονιστικών και Θεραπευτικών Καταστημάτων και Κ.Α.Υ.Φ., από 
τους οποίους ο ένας ορίζεται πρόεδρος, και δύο (2) εκπροσώπους των 
εργαζομένων. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 23 Φεβρουάριου 1989 


Ο ΥΠΟΥΡΓΟΣ 

ΒΑΣΣΟΣ ΡΩΤΗΣ 


♦ 


(9) 

Τοποθετήσεις σε τμήματα Συμβούλων και Παρέδρων του Συμβουλίου 
της Επικράτειας. 


Αριθμός 2/1989 

: ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Αποτελούμενο από τα μέλη του Β. Μποτόπουλο, Πρόεδρο, Δ. Μαρ¬ 
γαρίτη, Σ. Γιάγκα, Αντιπροέδρους και τους Συμβούλους Φ. Κατζούρο, 
Π. Αθανασοπούλου, Σ. Σπηλιωτόπουλο, Γ. Κουτνατζή, Α. Μαρίνο, Τ. 
Κούνδουρο, I. Τζεβελεκάκη, Γ. Γραίγο, Α. Φαρμάκη, Γ. Κουβελάκη, 
X. Μακρίδη, ΚΤ. Χαλαζωνίτη, X. Γεραρή, Γ. Κοσμά, Α. Οικονόμου, 
Σ. Σαρηβαλάση, Ν. Παπαδημητρίου, Π. Χριστόφορο, I. Μαρή, Μ. Πα- 
ληατσάρα, Μ. Βροντάκη, Σ. Χαραλαμπίδη, θ. Χατζηπαύλου, Φ. Στερ- 
γιόπουλο. Οι Αντιπρόεδροι Μ. Μουζουράκης, Κ.Μ. Χαλαζωνίτης και οι 
Σύμβουλοι Ηρ. Τσικλητήρας, Τ. Δημητρακάκης, Μ. Δεκλερής, X. Φα- 
τούρος, Γ. Δεληγιάννης, Α. Τσαμπάση, Ηλ. Παπαγεωργίου, Π. Παρα- 
ράς, Π.Ζ. Φλώρος, κληθέντες δεν εμφανίσθηκαν, γιατί είχαν κώλυμα. 
Ο Σύμβουλος Ν. Ντούβας προσήλθε αλλά αποχώρησε ως νεώτερος, 
σύμφωνα με το άρθρο 8 του Ν.Δ. 170/73, όπως αντικαταστάθηκε με 
το άρθρο 11 του Ν. 702/77 (Π.Δ. 18/1989) για να διατηρηθεί περιτ¬ 
τός ο αριθμός των μελών που μετέχουν στην Ολομέλεια. 

Συνήλθε στο κατάστημά του την 17 Φεβρουάριου 1989, ημέρα Πα¬ 
ρασκευή και ώρα 12.00 μ., παρούσης και της Γραμματέως του Συμ¬ 
βουλίου της Επικράτειας Σοφίας Κεχαγιά, για να αποφασίσει την τοπο¬ 
θέτηση σε Τμήματα των νεοπροαχθέντων Συμβούλων της Επικράτειας 
Φ. Στεργιόπουλου, Ν. Ντούβα και των Παρέδρων Ελένης - Χριστίνας 
Τσούμπα, Δημ. Σκαλτσούνη, Κων. Βιολάρη. 

Ο Πρόεδρος πρότεινε να τοποθετηθούν ως εξής οι νεοπροαχθέντες 
Σύμβουλοι και Πάρεδροι. Οι Σύμβουλοι Φ. Στεργιόπουλος στο Β' 
Τμήμα, Ν. Ντούβας στο Α' Τμήμα και οι ΓΙάρεδροι Ελένη - Χριστίνα 
Τσούμπα, Δημ. Σκαλτσούνης στο Α' Τμήμα και Κων. Βιολάρης στο Β' 
Τμήμα. 

Σύμφωνα με τα πιο πάνω και τις διατάξεις του άρθρου 9 (Ν.Δ. 
170/73 και Π.Δ. 18/89) «περί του Συμβουλίου της Επικράτειας», το 
Συμβούλιο αποφασίζει: 

Α. Την τοποθέτηση των νεοπροαχθέντων Συμβούλων Φ. Στεργιό¬ 
πουλου στο Β' Τμήμα και Ν. Ντούβα στο Α' Τμήμα. 

Β. Την τοποθέτηση των νεοπροαχθέντων Παρέδρων Ελένης - Χριστί¬ 
νας Τσούμπα, Δημ. Σκαλτσούνη στο Α' Τμήμα και Κων. Βιολάρη στο 


Β' Τμήμα. 

ΓΓ αυτό το λόγο αυντάσσεται το παρόν πρακτικό. 

Ο Πρόεδρος Η Γραμματέας 

Β. ΜΠΟΤΟΠΟΥΛΟΣ Σ. ΚΕΧΑΓΙΑ 

-ψ- 

Αριθ. Η/1484 (10) 

Αντικατάσταση μέλους Εκτελεστικής Επιτροπής Ιδρύματος «Αναργύ- 

ρειος και Κοργιαλένειος Σχολή Σπετσών. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 3 του Ν.Δ/τος 4113/1960. 

2. Του από 22.6.1945 Β.Δ./τος «περί τροπ/σης του καταστατικού 
του Ιδρύματος «Αναργύρειος και Κοργιαλένειος Σχολή Σπετσών». 

3. Του αριθ. 365/17.4.80 Π. Δ/τος (ΦΕΚ 100) «περί εξαιρέσεως 
εκ της εποπτείας του Υπουργείου Οικονομικών της Αναργυρείου και 
Κοργιαλενείου Σχολής Σπετσών και υπαγωγής ταύτης εις την εποπτεία 
του ΥΠΕΠΘ. 

4. Της αριθ. Η/8515/16.12.88 (ΦΕΚ 919 τ.β') απόφασής μας 
«περί ανασυγκρότησης Εκτελεστικής Επιτροπής ιδρύματος Αναργυ¬ 
ρείου και Κοργιαλενείου Σχολής Σπετσών». 

5. Την αριθ. Η/4981/1988 απόφαση περί μεταβίβασης εξουσίας 
υπογραφής «Με εντολή Υπουργού» στο Γενικό Γραμματέα του 
ΥΠΕΠΘ. 

6. Την από 23.1.89 αίτηση του Θεόδωρου Αρτίκη με την οποία υπο¬ 
βάλλει την παραίτησή του από μέλος της Ε.Ε. της ΑΚΣΣ, αποφασί¬ 
ζουμε: 

Τροποποιούμε την αριθ. Η/8515/16.12.1988 απόφασή μας και 
αντικαθιστούμε το ακόλουθο μέλος της Εκτελεστικής Επιτροπής ως 

εξής: 

Τον Θεόδωρο Αρτίκη, Αν. Καθηγητή, με τον Παναγιώτη Παρα- 
σκευά, Δήμαρχο Σπετσών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Φεβρουάριου 1989 

Με εντολή Υπουργού 
Ο Γεν. Γραμματέας 
ΙΩ. ΠΑΝΑΡΕΤΟΣ 

-♦- 

Αριθ. 5599 , (11) 

Τροποποίηση και συμπλήρωση διατάξεων Κανονισμού Διαιτησίας Πο¬ 
δοσφαίρου. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α. Του Α.Ν. 397/68 «Περί επανασυστάσεως της ΓΓΑ και των αρμο¬ 
διοτήτων αυτής». 

β. Του Ν. 1558/85 «Κυβέρνηση και Κυβερνητικά Όργανα». 

γ. Του Ν. 879/79 «Περί Ποδοσφαιρικών Ανωνύμων Εταιρειών (άρ¬ 
θρο 25, παρ. 5), σε συνδυασμό με τις διατάξεις του άρθρου 7 του Ν. 
1070/80 «Περί λήψεως μέτρων αναπτύξεως του Αθλητισμού και ρυθ- 
μίσεως συναφών θεμάτων». 

2. Την Υπ. Απόφαση 17710/86 «Περί του Κανονισμού Διαιτησίας 
Ποδοσφαίρου», όπως τροποποιήθηκε και συμπληρώθηκε με τις όμοιες 
18051/87, 24356/87 και 1471/89. 

3. Την απόφαση του Πρωθυπουργού Υ. 1005/88 «Καθορισμός αρ¬ 
μοδιοτήτων του Αναπληρωτή Υπουργού Πολιτισμού Θεόδωρου 
Στάθη». 

4. Το έγγραφο της Γ.Γ.Α. 5466/22.2.89 

5. Την από 23.2.89 γνωμοδότηση της ΕΠΟ (συνεδρίαση Δ.Σ. της 
23.2.89). 

6. Την γνωμοδότηση 383/24.2.89 της ΟΔΠΕ, αποφασίζουμε: 

Τροποποιείται και συμπληρώνεται ο Κανονισμός Διαιτησίας Ποδο¬ 
σφαίρου ως εξής: · 

"Αρθρο 1 

Η περ. α' της παρ. 1 του άρθρου 4 του ανωτέρω Κανονισμού, αντικα- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


θίσταται όπως ακολουθεί: 

«α. Για την Α' Εθνική Κατηγορία αριθμός είκοσι (20) Διαιτητών. 

Το Σ.Ε.Δ. υποχρεούται ν’ αναμορφώσει τους Πίνακες Διαιτητών, σε 
εφαρμογή της παρούσης διάταξης, σε χρονικό διάστημα έξι (6) ημερών 
από την δημοσίευση της παρούσης απόφασης. Η πρώτη, μετά την δη¬ 
μοσίευση της παρούσης κλήρωση διαιτητών, διενεργείται από τον υφι¬ 
στάμενο πίνακα». 

Άρθρο 2 

Τα εδάφια α, β και γ της περίπτωσης Α' της παρ. 1 του άρθρου 9 του 
ανωτέρω Κανονισμού καταργούνται. 

Άρθρο 3 

Η περίπτωση Β' της παρ. 1 του άρθρου 9 του ανωτέρω Κανονισμού, 
αντικαθίσταται ως εξής: 

«Β' Από τον Πίνακα Διαιτητών Α' Εθνικής Κατηγορίας, κληρώνο¬ 
νται οι Διαιτητές που διευθύνουν τους αγώνες αυτής της Κατηγορίας, 
ιε την ακόλουθη διαδικασία. 

α) Κατά την πρώτη αγωνιστική ημέρα, από την εφαρμογή της πα¬ 
ρούσας διάταξης, η κλήρωση διενεργείται μεταξύ όλων των Διαιτητών. 

β) Από την δεύτερη αγωνιστική ημέρα και ύστερα, η κλήρωση διενερ- 
γείται μεταξύ δώδεκα (12) τουλάχιστον Διαιτητών, οι οποίοι έχουν τον 
μικρότερο αριθμό διαιτησιών, υπολογιζόμενων από την εφαρμογή των 
διατάξεων της παρούσας, έστω και αν διαιτητέυσαν αγώνα κατά την 
αμέσως προηγούμενη αγωνιστική ημέρα. 

- Από τον πίνακα Διαιτητών Β’ Εθνικής Κατηγορίας κληρώνονται οι 
Διαιτητές που διευθύνουν τους αγώνες αυτής της Κατηγορίας, με την 
ακόλουθη διαδικασία, επιφυλασσόμενης της διάταξης της περ. Ε' του 
παρόντος Κανονισμού. 

α) Κατά την πρώτη αγωνιστική ημέρα, στη κλήρωση μετέχουν όλοι 
οι Διαιτητές. 

β) Κατά την δεύτερη αγωνιστική ημέρα, στη κλήρωση μετέχουν 
μόνο αυτοί που δεν κληρώθηκαν την προηγούμενη. 

γ) Στις επόμενες αγωνιστικές, ακολουθεί η ίδια σειρά, δηλαδή, εξαι¬ 
ρούνται από την κλήρωση οι Διαιτητές που διαιτητέυσαν την προηγού¬ 
μενη αγωνιστική ημέρα. 

Άρθρο 4 

Στο τέλος της παρ. 1 του άρθρου 9 του ανωτέρω Κανονισμού προστί¬ 
θεται η ακόλουθη περίπτωση Ε' 

«Ε. Το Σ.Ε.Δ. έχει το δικαίωμα, κατά την ελεύθερη κρίση του, να χα¬ 
ρακτηρίζει μέχρι τρεις (3) αγώνες Πρωταθλήματος Β' Εθνικής Κατη¬ 
γορίας ως ιδιαιτέρου ενδιαφέροντος, οι Διαιτητές των οποίων ορίζονται 
με κλήρωση που διενεργείται μεταξύ Διαιτητών, οι οποίοι έχουν αξιολο¬ 
γηθεί και περιλαμβάνονται στον Πίνακα της Α’ Εθνικής Κατηγορίας 
και δεν έχουν κληρωθεί για την διαιτησία αγώνων Α' Εθνικής Κατηγο¬ 
ρίας». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Φεβρουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

ΘΕΟΔΩΡΟΣ ΣΤΑΘΗΣ 
-- 

Αριθ. 1224 " (12) 

Διορισμός δύο (2) Μονομελών Δικαιοδοτικών Οργάνων - Αθλητικών 

Δικαστών που εδρεύουν στην Ε.Π.Ο. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «Περί επανασυστάσεως της ΓΓΑ και των αρμο¬ 
διοτήτων αυτής». 

β. Του Ν. 1558/85 «Κυβέρνηση και Κυβερνητικά Όργανα». 

γ. Του Ν. 1646/86 «Μέτρα πρόληψης και καταστολής της βίας 
στους αθλητικούς χώρους και άλλες διατάξεις». 

2. Την Τπ. Απόφαση 27113/88 «Τροποποίηση και συμπλήρωση 
διατάξεων της Υ.Α. 17970/86 «Ρύθμιση θεμάτων ποδοσφαίρου και 
άλλων Ομαδικών Αθλημάτων». 

3. Την Απόφαση Τ. 1005/88 τού Πρωθυπουργού «Καθορισμός αρ¬ 
μοδιοτήτων του Αναπληρωτή Υπουργού Πολιτισμού Θεόδωρου 
Στάθη». 

4. Τα έγγραφα της Γ.Γ.Α. 28219/88,28220/88 και 33666/88. 


5. Το έγγραφο 5283/88 του Εφετείου Αθηνών 

6. Το έγγραφο 3357/88 και 146/89 του Πρωτοδικείου Πειραιώς, 
αποφασίζουμε: 

Διορίζουμε, ως Μονομελή Δικαιοδοτικά Όργανα - Αθλητικούς Δικα¬ 
στές - που εδρεύουν στην ΕΠΟ, για την κάλυψη ισάριθμων αντίστοιχων 
κενών θέσεων, τους: >' 

1. Εμμανουήλ Βασιλάκη, Εφέτη Αθηνών 

2. Βασίλειο Ανδρόνικο, Πρωτόδικη Πειραιώς 

Η θητεία των προαναφερόμενων είναι διετής. 

Σε ό,τι αφορά το ύψος της καταβαλλόμενης, σε καθένα από τους 
ανωτέρω, αποζημίωσης, ισχύουν τα διαλαμβανόμενα στην προγενέ¬ 
στερη 21258/88 σχετική απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιανουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

ΘΕΟΔΩΡΟΣ ΣΤΑΘΗΣ 
- φ - 

Αριθ. 4356 (13) 

Τροποποίηση και συμπλήρωση διατάξεων Κανονισμού Αγώνων Ποδο¬ 
σφαίρου (Κ.Α.Π.). 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

'Σύμφωνα με: 

1. Τις διατάξεις: 

α. Του Α.Ν. 397/68 «περί επανασυστάσεως της ΓΓΑ και των αρμο¬ 
διοτήτων αυτής». 

β. Του Ν. 75/75 «Περί οργανώσεως του Εξωσχολικού Αθλητισμού 
κ.λπ.», όπως ισχύει. 

γ. Του Ν. 1558/85 «Κυβέρνηση και Κυβερνητικά Όργανα». 

2. Την Υπ. Απόφαση 21717/87, όπως τροποποιήθηκε και συμπλη¬ 
ρώθηκε με τις όμοιες 7676/88, 8967/88 και 22207/88 «Περί του 
Κανονισμού Αγώνων Ποδοσφαίρου (ΚΑΠ). 

3. Την απόφαση Υ.1005/88 του Πρωθυπουργού «"Καθορισμός αρ¬ 
μοδιοτήτων του Αναπληρωτή Υπουργού Πολιτισμού · Θεόδωρου 
Στάθη». 

4. Την γνώμη που διατύπωσε η ΕΠΟ με το έγγραφό της 1916/ 
9.2.89, αποφασίζουμε: 

Τροποποιείται και συμπληρώνεται ο Κανονισμός Αγώνων Ποδο¬ 
σφαίρου (Κ.Α.Π.), ως εξής: 

Άρθρο. 1 

Στο τέλος της παρ. 6 του άρθρου 13 του ΚΑΠ, προστίθεται η ακό¬ 
λουθη περίπτωση στ': 

«στ. Ο εκπρόσωπος της Σ.Ο.Σ. για την περιστολή της βίας στους 
αθλητικούς χώρους.». 

Άρθρο 2 

Στο τέλος της παρ. 6 του άρθρου 26 του ΚΑΠ, προστίθενται τα ακό¬ 
λουθα εδάφια: 

«Οι διαγωνιζόμενες ομάδες οφείλουν να παραλαμβάνουν τον αριθμό 
(αναλογία) εισιτηρίων που δικαιούνται, τουλάχιστον εξι (6),ημέρες πριν 
την καθορισμένη για την τέλεση του αγώνα πλην των περιπτώσεων επι¬ 
βολής κυρώσεων του άρθρου 29 του παρόντος, οπότε η προθεσμία αυτή 
είναι τρεις (3) ημέρες. 

Απαραίτητη προϋπόθεση για την παραλαβή των εισιτηρίων, είναι η 
εκ μέρους των διαγωνιζόμενων ομάδων έγγραφη γνωστοποίηση στη 
Διοργανώτρια της σύμφωνης και ανεπιφύλακτης αποδοχής τους, σε ό,τι 
αφορά τον τρόπο κατανομής τους. 

Σε περίπτωση που, μέχρι την προαναφερόμενη προθεσμία, οποιαδή¬ 
ποτε από τις διαγωνιζόμενες ομάδες αρνείται την παραλαβή των εισιτη¬ 
ρίων που δικαιούται - έχοντας γνωστοποιήσει εγγράφως στη Διοργανώ- 
τρια την άρνησή της - την ευθύνη της κατανομής και διάθεσης τους ανα¬ 
λαμβάνει η Διοργανώτρια, με την συνεργασία του Υπουργείου Δημ. Τά¬ 
ξης- 

Σε οποιαδήποτε περίπτωση, απαγορεύεται η, κατά τις κείμενες δια¬ 
τάξεις, σφράγιση των εισιτηρίων, πριν την ολοκλήρωση της προβλεπό- 
μενης από την παρούσα παράγραφο διαδικασία. 

Σε περιπτώσεις αγώνων μεγάλου ενδιαφέροντος κατά τήν κρίση της 
Διοργανώτριας, είναι δυνατή - κατ’ εξαίρεση των διατάξεων του παρό¬ 
ντος άρθρου καιτων τυχόν αντίθετα προβλεπόμενων από την Οικονο- 

μική Εγκύκλιο της ΕΠΟ - η διάθεση του συνόλου των εισιτηρίων συγκε¬ 
κριμένων θυρών εισόδου στα Εργατικά Κέντρα της πόλης τέλεσης του 
αγώνα και της πόλης που έχει την έδρα της η φιλοξενούμενη ομάδα, κα¬ 
θώς επίσης και στη Γενική Γραμματεία Νέους Γενιάς, προς διανομή τους 
στους εργαζόμενους (μέσω των Εργοστασιακών Σωματείων τους) και 
στους κατόχους Κάρτας Νέων, σε μειωμένη τιμή. 

Η διαφορά που προκύπτει από την, σε μειωμένη τιμή, διάθεση των 
κατά τα άνω εισιτηρίων, καλύπτεται από την Γενική Γραμματεία Αθλη¬ 
τισμού προς τις δικαιούχους ΠΑΕ. 

Οι διατάξεις της παρούσης απόφασης εφαρμόζονται μόνο για τους 
αγώνες Πρωταθλήματος Α' Εθνικής Κατηγορίας, καθώς και για τους 
αγώνες Κυπέλλου Ελλάδας, στους οποίους διαγωνίζονται ΠΑΕ Α’ 
Εθνικής Κατηγορίας». 

Άρθρο 3 

Το άρθρο 29 του ΚΑΠ αντικαθίσταται, ως εξής: 

Άρθρο 29 

Ποινές σε βάρος ομάδων για επεισόδια κατά τους αγώνες 

1. Σε αγώνες Πρωταθλημάτων, Κυπέλλου καθώς και τους φιλικούς, 
οι διαγωνιζόμενες ομάδες έχουν την υποχρέωση να παίρνουν τα κατάλ¬ 
ληλα μέτρα πρόληψης και, καταστολής πράξεων που δυσφημούν το 
άθλημα ή διεγείρουν το φίλαθλο κοινό και είναι υπεύθυνες για κάθε 
αντιαθλητική ενέργεια των ποδοσφαιριστών, των μελών και των οπα¬ 
δών τους. 

2. Σε περίπτωση δημιουργίας επεισοδίων που δυσφημούν το άθλημα 
ή διεγείρουν το φίλαθλο κοινό - πριν, στη διάρκεια ή μετά την λήξη του 
αγώνα - και σε περίπτωση που εκφωνούνται ή αναγράφονται συνθή¬ 
ματα ή φράσεις που προσβάλλουν την Εθνική συνείδηση ποδοσφαιρι¬ 
στών, συνοδών, φιλάθλων ή διαιτητών, από τα πρόσωπα που αναφέρο- 
νται στην παρ. 1 του παρόντος άρθρου, επιβάλελται σε βάρος της υπεύ¬ 
θυνης ομάδας, αν μεν αυτή ανήκει σε μία από τις Α’, ή Β' ή Γ' ή Δ' Εθνι¬ 
κές κατηγορίες Ποδοσφαίρου ποινή τέλεσης αγώνων που έχει να δώσει 
στην έδρα της, χωρίς την παρουσία θεατών ήχρηματικό πρόστιμο ή και 
τα δύο (σε όσες περιπτώσεις ορίζεται), αν δε ανήκει σε μία από τις λοιπές 
Κατηγορίες ποινή στέρησης του δικαιώματος να αγωνίζεται στην έδρα 
της, ως ακολούθως (τόσο για τις ομάδες των Εθνικών κατηγοριών, όσο 
και για τις ομάδες των λοιπών κατηγοριών). 

α. Ποινή μιας (1) έως δύο (2) αγωνιστικών ημερών Πρωταθλήματος 
ή Κυπέλλου, αν τα επεισόδια αυτά έγιναν στον άμεσα περιβάλλοντα το 
γήπεδο χώρο και συνδέονται με αυτόν, σύμφωνα με την κρίση του 
Αθλητικού Δικαστή ή της Διοργανώτριας, κατά περίπτωση. 

β. Ποινή μιας (1) έως τριών (3) αγωνιστικών ημερών Πρωταθλήμα¬ 
τος ή Κυπέλλου, αν τα επεισόδια αυτά έγιναν μέσα στο γήπεδο (κερκί¬ 
δες, αποδυτήρια κ.λπ.), αλλά έξω από τον αγωνιστικό χώρο. 

γ. Ποινή μιας (1) έως τεσσάρων (4) αγωνιστικών ημερών Πρωτα¬ 
θλήματος ή Κυπέλλου, αν τα επεισόδια αυτά έγιναν μέσα στον αγωνι¬ 
στικό χώρο. 

δ. Ποινή πέντε (5) αγωνιστικών ημερών Πρωταθλήματος ή Κυπέλ¬ 
λου, αν εξαιτίας αυτών των επεισοδίων διακόπηκε οριστικά ο αγώνας. 

οι κατά τά άνω προβλεπόμενες ποινές επιβάλλονται με απόφαση του 
Αθλητικού Δικαστή για όσες ομάδες διατηρούν επαγγελματίες, ημιε- 
παγγελματίες ή αμειβόμενους ποδοσφαιριστές και με απόφαση της Γε¬ 
νικής Γραμματείας Αθλητισμού, ύστερα από πρόταση της Διοργανώ- 
τριας για τις Ερασιτεχνικές ομάδες. 

Ειδικά για τις περιπτώσεις τέλεσης αγώνων, χωρίς την παρουσία θε¬ 
ατών, η υπαίτια ομάδα υποχρεούται να καταβάλει στην φιλοξενούμενη 
την αναλογία των εισπράξεων που η τελευταία δικαιούται, με βάση την 
προκήρυξη και την σχετική Οικονομική Εγκύκλιο της ΕΠΟ, υπολογιζό¬ 
μενης στον μέσο όρο των εισιτηρίων που η υπαίτια ομάδα διέθεσε, ως 
γηπεδούχος, κατά την αμέσεως προηγούμενη αγωνιστική περίοδο, 
στους αγώνες του Πρωταθλήματος στο οποίο αυτή μετέσχε. 

Κατά τους αγώνες που τελούνται χωρίς την παρουσία θεατών, έχουν 
δικαιώμα εισόδου στο γήπεδο, πέρα από τις διαγωνιζόμενες ομάδες και 
τα πρόσωπα που αναφέρονται στο άρθρο 13 του παρόντος Κανονισμού, 
και τα Μέλητων Διοικητικών Συμβουλίων της ΕΠΟ, της ΕΠΑΕ (για 
τους αγώνες Α' Εθνικής Κατηγορίας και Κυπέλλου Ελλάδας που μετέ¬ 
χει ομάδα Α' Εθνικής Κατηγορίας) και των διαγωνιζόμενων ΠΑΕ ή 
Σωματείων, οι εκπρόσωποι του γραπτού και ηλεκτρονικού τύπου κα¬ 
θώς και το αναγκαίο, για την τέλεση του αγώνα προσωπικό. Όλοι οι 
πιο πάνω αναφερόμενοι, ως δικαιούμενο εισόδου, εισέρχονται στο γή¬ 
πεδο από θύρα που καθορίζει η Διοργανώτρια, η οποία εκδίδει και ειδική 
ονομαστική κάρτα γι’ αυτούς. 

3. Προκειμένου για αγώνες Α', Β’ και Γ’ Εθνικών Κατηγοριών και 


για τις περιπτώσεις α, β και γ που αναφέρονται στη προηγούμενη παρά¬ 
γραφο, είναι δυνατό να επιβληθεί μόνο χρηματικό πρόστιμο ή και χρη¬ 
ματικό πρόστιμο, μαζί με την ποινή τέλεσης αγώνα χωρίς την παρουσία 
θεατών, ως εξής: 

α) Για τις ομάδες Α’ Εθνικής Κατηγορίας, μέχρι δύο εκατομμύρια 
(2.000.000) δρχ. 

β) Για τις ομάδες Β’ Εθνικής κατηγορίας, μέχρι πεντακόσιες χιλιάδες 
(500.000) δρχ. 

γ) Για τις ομάδες Γ' Εθνικής κατηγορίας, μέχρι διακόσιες πενήντα 
χιλιάδες (250.000) δρχ. 

4. Για την επιβολή των παραπάνω προβλεπόμενων κυρώσεων, αν τα 
επεισόδια γίνονται σε φιλικούς αγώνες, σχετική πρόταση στη Γενική 
Γραμματεία Αθλητισμού γίνεται, κατά περίπτωση, ως εξής: 

α) Από την ΕΠΟ, αν μια από τις ομάδες ανήκει στη Δ’ Εθνική Ερασι¬ 
τεχνική Κατηγορία. 

β) Από την Ένωση Ποδοσφαιρικών Σωματείων στην περιφέρεια της 
οποίας γίνεται ο αγώνας, αν πρόκειται για ομάδες Α', Β' ή Γ’ Ερασιτε¬ 
χνικών Κατηγοριών που ανήκουν στη δύναμή της και οι δύο ή μόνο η 
μία. 

Το ίδιο ισχύει και για τις ομάδες Σωματείων που ίδρυσαν ΠΑΕ κα¬ 
θώς και για τις Ερασιτεχνικές Ομάδες Σωματείων Β' και Γ Εθνικών 
Κατηγοριών. 

5. Οι προαναφερόμενες, κατά περίπτωση, ποινές επιβάλλονται σε 
βάρος της υπεύθυνης ομάδας, ανεξάρτητα από το αν αγωνίζεται στην 
έδρα της ή στην έδρα της αντίπαλης ομάδας ή σε ουδέτερο γήπεδο. 

Σε περίπτωση επιβολής ποινής στέρησης του δικαιώματος ν’ αγωνί¬ 
ζεται στην έδρα της ερασιτεχνική ομάδα Α', Β’ ή Γ' κατηγορίας Τοπικής 
Ένωσης, το γήπεδο που ορίζεται για την διεξαγωγή των αγώνων της, 
στο διάστημα που εκτίεται η ποινή της, πρέπει να βρίσκεται μέσα στη 
περιφέρεια της Ένωσης Ποδοσφαιρικών Σωματείων, στη δύναμη της 
οποίας ανήκει η ομάδα αυτή και δεν επιτρέπεται να βρίσκεται σε από¬ 
σταση μικρότερη από δέκα (10) χιλιόμετρα από την έδρα του τιμωρού¬ 
μενου Σωματείου. 

6. Σε περίπτωση υποτροπής, μέσα στην ίδια αγωνιστική περίοδο, οι 
ποινές τέλεσης των αγώνων χωρίς την παρουσία θεατών ή στέρησης του 
δικαιώματος ομάδας ν’ αγωνίζεται στην έδρα της, κατά περίπτωση, δι¬ 
πλασιάζονται. 

. 7. Η διάταξη περί υποτροπής εφαρμόζεται μόνο για τις ποινές τέλε¬ 
σης αγώνων χωρίς την παρουσία θεατών και στέρησης του δικαιώματος 
ομάδας ν’ αγωνίζονται στην έδρα της, κατά περίπτωση. 

8. Τα ποσά που εισπράττονται από την επιβολή χρηματικών ποινών 
περιέρχονται στον Ειδικό Λογαριασμό ενίσχυσης και περίθαλψης των 
τραυματιζόμενων κ.λπ. ποδοσφαιριστών, που προβλεπονται από τον 
Εσωτερικό Κανονισμό Αμειβόμενων Ποδοσφαιριστών (ΕΚΑΠ) εκτός 
από τα πρόστιμα που αφορούν το Επαγγελματικό Ποδόσφαιρο, τα 
οποία αποτελούν έαοδο της Διοργανώτριας του οικείου Πρωταθλήμα¬ 
τος. 

9. Η καταβολή της χρηματικής ποινής γίνεται μέσα σε τριάντα (30) 
ημέρες από την έκδοση της απόφασης. 

Σε περίπτωση μη καταβολής της χρηματικής ποινής, μέσα στην πιο 
πάνω προθεσμία, η Διοργανώτρια συμψηφίζει το ποσό της οφειλής από 
την εις χείρας της εγγυητική επιστολή και από τυχόν απαιτήσεις ομά¬ 
δων. 

Αν το ποσό της χρηματικής ποινής δεν εξοφλείται με τον τρόπο αυτό, 
για την συμμετοχή της ομάδας στο νέο Πρωτάθλημα απαριάτητη προϋ¬ 
πόθεση είναι η εξόφληση των χρηματικών ποινών του άρθρου αυτού. 

10. α) Οι ποινές αυτού του άρθρου αρχίζουν από την πρώτη, μετά 
την επιβολή τους, αγωνιστική ημέρα κατά την οποία η υπαίτια ομάδα 
είναι γηπεδούχος. 

β) Ειδικά για τις ποινές αυτού του άρθρου που επιβάλλονται σε ημά- 
δες που αγωνίζονται στα Πρωταθλήματα Α', Β', Γ’ και Δ’ Εθνικών Κα¬ 
τηγοριών, η έκτισή τους, αρχίζει τέσσερις (4) ημέρες μετά την έκδοση 
της σχετικής απόφασης και δεν υπολογίζεται η ημέρα τέλεσης του 
αγώνα. 

11. Οι ποινές αυτού του άρθρου, εφόσον δεν εκτιθούν στο σύνολο ή 
μερικώς, κατά την περίοδο που επιβλήθηκαν, εκτίονται στην αμέσως 
επόμενη αγωνιστική περίοδο. 

12. α) Σε περίπτωση που πρόσωπα τα οποία αναφέρονται στην παρά¬ 
γραφο 1 του παρόντος άρθρου προκαλέσουν και υλικές ζημιές σε γή¬ 
πεδο, η δαπάνη για την αποκατάστασή τους καταλογίζεται σε βάρος 
της υπαίτιας ομάδας, με απόφαση της Γενικής Γραμματείας Αθλητι¬ 
σμού, μετά από σχετική εισήγηση της Διοργανώτριας, η οποία και υπο¬ 
βάλλεται ύστερα από σχετικό της έλεγχο. 

β) Αν η χαταλογιζόμενη δαπάνη στην υπαίτια ομάδα δεν καταβληθεί 
στην προβλεπόμενη από την σχετική απόφαση προθεσμία, η Διοργανώ- 
τρια έχει την υποχρέωση να παρακρατεί το μερίδιο της υπόχρεης ομά¬ 
δας από τις εισπράξεις των αγώνων της, από την επόμενη της προβλε- 
πόμενης προθεσμίας, μέχρι την ολοσχερή κάλυψη του ποσού που έχει 
καταλογισθεί σε βάρος της. 

13. Ανεξάρρτητα από τις παραπάνω ποινές, είναι δυνατό - με από¬ 
φαση του Γενικού Γραμματέα Αθλητισμού - να αποκλείεται από το 
Πρωτάθλημα και να απαγορεύεται η συμμετοχή ομάδας σε κάθε αθλη¬ 
τική οργάνωση ή αγώνα μέχρι ένα (1) χρόνο σε περιπτώσεις ιδιαίτερα 
σοβαρών επεισοδίων, που προκαλούνται από ποδ/τές, φιλάθλους ή πα¬ 
ράγοντες της ομάδας αυτής και που δυσφημούν το άθλημα και προ¬ 
σβάλλουν το φίλαθλο πνεύμα». 

Άρθρο 4 

Η περίπτωση II. στ’ της παρ. 4 του άρθρου 30 του ΚΑΠ, αντικαθί¬ 
σταται ως εξής: 

«II. στ. Ποινή τέλεσης αγώνων ΠΑΕ ή Σωματείων Α’, Β’, Γ' και Δ' 
Εθνικών Κατηγοριών στην έδρα τους χωρίς την παρουσία θεατών ή 
ποινή απαγόρευσης ν’ αγωνίζεται στην έδρα του Ερασιτεχνικό Σωμα¬ 
τείο Α', Β' ή Γ' Τοπικής Κατηγορίας, από μία (1) μέχρι πέντε (5) αγω¬ 
νιστικές ημέρες, και για τις δύο προαναφερόμενες περιπτώσεις ποινής». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Φεβρουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

ΘΕΟΔΩΡΟΣ ΣΤΑΘΗΣ 
-^- 

Αριθ. Ε6/4136/88 (14) 

Ανάθεση στις Τράπεζες της μεταφοράς των αγαθών που προορίζονται 

για εφόδια πλοίων, αεροσκαφών κ.λπ. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Νόμου 936/79 «Περί τροποποιήσεως και συ- 
μπληρώσεως των περί εξωτερικού εμπορίου διατάξεων ως και καταρ- 
γήσεως συναφών διατάξεων». 

2. Την ΚΥΑ Ε6/7900/79 «Περί κωδικοποιήσεως και συμπληρώ- 
σεως των διατάξεων που ρυθμίζουν τα της εισαγωγής αγαθών από την 
αλλοδαπή». 

3. Την απόφαση Ε4/3280/φ.7/6.5.87 «περί εφοδιασμού πλοίων 
κ.λπ.». 

4. Αιτήματα Τραπεζών. 

5. Την ανάγκη απλούστευσης των διατάξεων για τον εφοδιασμό 
πλοίων... κ.λπ.», αποφασίζουμε: 

Ορίζεται ότι: 

I. Ανατίθεται στις μεσολαβούσες Τράπεζες να επιτρέπουν την με ίδια 
μέσα μεταφορά των αγαθών που προορίζονται για εφόδια πλοίων αερο¬ 
σκαφών κ.λπ. που εκτελούν πλόες ή πτήσεις - ανάλογα - εξωτερικού 
σύμφωνα με τους εξής όρους: 

α) Τα αγαθά να κομίζονται στη χώρα εντός τριών μηνών από τη χο- 
ρήγηση της σχετικής έγκρισης και. 

β) Να κατατίθεται προσωπική εγγύηση που να καλύπτει το 100% 
της αξίας ΡΟΒ του εισαγόμενου αγαθού η οποία θα καταπίπτει υπέρ τςυ 
Δημοσίου μέσα σε τρεις μήνες από τη λήξη της ως άνω προθεσμίας. 

II. Κάθε θέμα που ανακύπτει από την εφαρμογή της παρούσης θα 
παραπέμπεται στην Επιτροπή Ρυθμίσεως θεμάτων εισαγωγής. 

Η παρούσα, που ισχύει από σήμερα, να δημοσιευθεί στην Εφημερίδα 
της Κυβερνήσεως. 

Αθήνα, 21 Φεβρουάριου 1989 

Ο ΥΠΟΥΡΓΟΣ 

Ν. ΑΚΡΠΊΔΗΣ 
-♦- 

Κ1-3152 . (15) 

Πρόσληψη προσωπικού με Σχέση Εργασίας Ιδιωτικού,Δικαίου ορισμέ¬ 
νου χρόνου στο Επιμελητήριο Πιερίας. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργανα». 


2. Το Π.Δ. 397/1988 «Οργανισμός του' Υπουργείου Εμπορίου». 

3. Τις διατάξεις του άρθρου 59 παράγρ. 2 του Π.Δ. 410/1988 Κώ¬ 
δικας Προσωπικού με σύμβαση Εργασίας Ιδιωτικού Δικαίου του Δημο¬ 
σίου των ΟΤΑ και των λοιπών Ν.Π.Δ.Δ.». 

4. Το γεγονός ότι η συγκεκριμένη ανάγκη δεν μπορεί να καλυφθεί 
από το υφιστάμενο μόνιμο ή με σχέση ιδιωτικού δικαίου προσωπικό της 
υπηρεσίας ή με απόσπαση προσωπικού από άλλες δημόσιες υπηρεσίες. ■ 

5. Το αριθ. 1180/1989 Πρακτικό της Διοικητικής Επιτροπής του 
Επιμελητηρίου Πιερίας. 

6. Την αριθ. Β3-139/16.2.87 Κοινή Απόφαση του Πρωθυπουργού 
και Υπουργού Εμπορίου ανάθεση αρμοδιοτήτων στον Υφυπουργό 
Εμπορίου (ΦΕΚ 90/Β/1987), αποφασίζουμε: 

Διαπιστώνουμε το απρόβλεπτον και επείγον της ανάγκης που δη- 
μιουργήθηκε στη λειτουργία του Επιμελητηρίου Πιερίας από έλλειψη 
καθαρίστριας και καθορίζουμε σε μία τον αριθμό της καθαρίστριας που 
μπορεί να προσλάβει το Επιμελητήριο με σχέση εργασίας ιδιωτικού δι¬ 
καίου ορισμένου χρόνου και για διάστημα οκτώ (8) μηνών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Φεβρουάριου 1989 


Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
-♦- 


Αριθ. Κ1/3153 (16) 

Πρόσληψη εισπράκτορα με σχέση εργασίας ιδιωτικού δικαίου ορισμένου 
χρόνου στο Επιμελητήριο Αργολίδας. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργανα». 

2. Το Π.Δ. 397/88 «Οργανισμός του Υπουργείου Εμπορίου». 

3. Το άρθρο 59 παράγρ. 2 του Π.Δ. 410/88 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, των ΟΤΑ και 
λοιπών ΝΠΔΔ». 

4. Την αριθ. 501/31.1.89 απόφαση της Διοικητικής Επιτροπής του 
Επιμελητηρίου Αργολίδας. 

5. Το γεγονός ότι η συγκεκριμένη ανάγκη δεν μπορεί να καλυφθεί 
από το υφιστάμενο νόμιμο ή με σχέση εργασίας ιδιωτικού δικαίου προ¬ 
σωπικού της Υπηρεσίας ή με απόσπαση προσωπικού από άλλες δημό¬ 
σιες υπηρεσίες. 

6. Την αριθ. Β3/139/16.2.87 Κοινή Απόφαση του Πρωθυπουργού 
και Υπουργού Εμπορίου, ανάθεση αρμοδιοτήτων στον Υφυπουργό 
Εμπορίου (ΦΕΚ 90/Β/1987), αποφασίζουμε: 

Διαπιστώνουμε το απρόβλεπτο και επείγον της ανάγκης που δη- 
μιουργήθηκε στη λειτουργία του Επιμελητηρίου Αρίγολίδας, από την έλ¬ 
λειψη εισπράκτορα αδυναμία είσπραξης των συνδρομών με αποτέλεσμα 
να αντιμετωπίζει το Επιμελητήριο οικονομικό πρόβλημα και καθορί¬ 
ζουμε σ’ ένα (1) τον αριθμό του εισπράκτορα που μπορεί να προσλάβει 
το Επιμελητήριο με σχέση εργασίας ιδιωτικού δικαίου ορισμένου χρόνου 
και για διάστημα οκτώ (8) μηνών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Φεβρουάριου 1989 


Ο ΥΦΥΠΟΥΡΓΟΣ 

Γ ΔΑΣΚΑΛΑΚΗΣ 
-♦— 

Αριθ: ΑΙ/Ε/5129/323 

Καθορισμός τιμολογίου νέας γραμμής Εσωτερικού. 


(17) 


Ο ΥΠΟΥΡΓΟΣ 

ΜΕΤΑΦΟΡΑΣ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 3360/65 «περί κύρωσης των Αεροπορι¬ 
κών Συγκοινωνιών». 

2. Το ΔΕΠΑ/6/3719/6 Φεβρουάριου 1989 έγγραφο της Ολυ¬ 
μπιακής Αεροπορίας Α.Ε. «περί καθορισμού τιμολογίου νέας γραμμής 
εσωτερικού». 

3. Το γεγονός ότι το χιλιομετρικό κόμιστρο του υπό θεώρηση νέου 
ναύλου ευρίσκεται μέσα στα όρια που κυμαίνονται τα χιλιομετρικά κόμι¬ 
στρα των γραμμών της Ο.Α. που πραγματοποιούνται με κανονικά αε¬ 
ροσκάφη, αποφασίζουμε: 

1. Καθορίζουμε το επίπεδο του αεροπορικού τιμολογίου για κατ’ ευ¬ 
θείαν μεταφορά επιβατών μεταξύ Θεσσαλονίκης - Χανιών στις 11.700 

δρχ· 

2. Η παραπάνω αναφερόμενη τιμή νοείται και για την αντίστροφη 
απλή διαδρομή, περιλαμβάνεται δε σ’ αυτή και ο Φ.Π.Α. 

3. Έναρξη ισχύος υπόψη ναύλου η 28η Μαρτίου 1989. 


Η παρούσα να δημοσιευθεί στην Εφημερίδα της Κυβερνήσεως. 
Αθήνα, 22 Φεβρουάριου 1989 

Ο ΥΠΟΥΡΓΟΣ 

ΓΙΑΝΝΗΣ ΧΑΡΑΛΑΜΠΟΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



